Nanoosakesi toodetakse mitmetes paikades üle maailma, neid saab osta juba suurtes kogustes ja nende hind langeb pidevalt. 25 grammi nanopulbri hind algab 20 USA dollarist (titaandioksiid, ränidioksiid, tseeriumdioksiid) ja ulatub 100-200 dollarini (nanohõbe ja nanokuld). 25 grammi mitmekihilisi süsiniknanotorusid maksab suurusjärgus 100 dollarit, ühekihilisi - kuni 3000 dollarit. Ülimoodne ühekihiline 100´100 nm nanografeenhelbeke  ränikarbiidi epitaksiaalpinnal aga maksab juba umbes viis USA senti helves. On huvitav, et nanotorude puhul on näiteks Ühendriikide firma NanoAmor suurim kataloogikogus üks kilogramm, enamikul metallioksiididel kümme kilogrammi, ent tseeriumdioksiidi puhul ei hirmuta tootjaid lasta müügile ka sajakilogrammine kogus - võib arvata, et see peegeldab turu nõudlust.